 



PARLAMENTUL ROMÂNIEI

CAMERA DEPUTAŢILOR

	              COMISIA JURIDICĂ,  DE 

           DISCIPLINĂ  ŞI IMUNITĂŢI
	   Bucureşti, 15 aprilie 2013
   PL-x  492/2011/2013


RAPORT SUPLIMENTAR
asupra
 proiectului de Lege privind privind revizuirea Constituţiei României
În conformitate cu prevederile art. 150 alin. (1) din Constituţia României, republicată, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind revizuirea Constituţiei României, trimis cu adresa nr.    PL-x  492 din 27 iunie 2011 şi înregistrat sub nr. 31/692 din 27 iunie 2011.
În temeiul dispoziţiilor art. 150 alin. (1) din Constituţia României, republicată, „Revizuirea Constituţiei poate fi iniţiată de Preşedintele României la propunerea Guvernului, de cel puţin o pătrime din numărul deputaţilor sau al senatorilor, precum şi de cel puţin 500.000 de cetăţeni cu drept de vot." În aplicarea acestei dispoziţii constituţionale, Preşedintele României a înaintat Camerei Deputaţilor şi Senatului României proiectul de Lege privind revizuirea Constituţiei României, la propunerea Guvernului României.

Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.638 din 9 iunie 2011. În data de 7 noiembrie 2011, Consiliul Legislativ a transmis un nou aviz favorabil cu observaţii şi propuneri pe marginea amendamentelor formulate la proiectul de lege, cu excepţia celor referitoare la art.1 alin.(1), art.4 alin.(1), art.6 alin.(4), art.13, art.23 alin.(3), art.94 lit.a), art.121 alin.(1) şi (3), art.123, art.1381, art.146 lit.a), art.148 alin.(1) şi (5), art.149 şi art.152 alin.(1), pentru care avizul este negativ.

     Curtea Constituţională, prin Decizia nr. 799 din 17 iunie 2011, publicată în Monitorul Oficial al României, Partea I, nr. 440 din 23 iunie 2011, cu majoritate de voturi, a constatat următoarele:

a) proiectul de lege pentru revizuirea Constituţiei a fost iniţiat cu respectarea prevederilor art. 150 alin. (1) din Constituţia României, republicată.
Constituţieb) eliminarea tezei a doua a art. 44 alin. (8) din , potrivit căreia "Caracterul licit al dobândirii se prezumă" este neconstituţională, deoarece are ca efect suprimarea unei garanţii a dreptului de proprietate, încălcându-se astfel limitele revizuirii prevăzute de art. 152 alin. (2) din Constituţie.
Constituţiec) modificarea alin. (2) şi eliminarea alin. (3) ale art. 72 din  sunt neconstituţionale, deoarece au ca efect suprimarea unui drept fundamental al persoanei care ocupă o demnitate publică, încălcându-se astfel limitele revizuirii prevăzute de art. 152 alin. (2) din Constituţie.
Constituţied) abrogarea alin. (2) şi modificarea alin. (3) ale art. 109 din  sunt neconstituţionale, deoarece au ca efect suprimarea unui drept fundamental al persoanei care ocupă o demnitate publică, încălcându-se astfel limitele revizuirii prevăzute de art. 152 alin. (2) din Constituţie.
Constituţiee) modificarea alin. (6) al art. 126 din , în sensul introducerii sintagmei "precum şi a celor care privesc politicile fiscale şi bugetare ale Guvernului, în condiţiile legii contenciosului administrativ" este neconstituţională, deoarece are ca efect suprimarea liberului acces la justiţie, încălcându-se astfel limitele revizuirii prevăzute de art. 152 alin. (2) din Constituţie.
Constituţief) modificările alin. (2) lit. a) şi b) şi alin. (3) ale art. 133 sunt neconstituţionale, deoarece au ca efect încălcarea independenţei justiţiei, în contradicţie cu dispoziţiile art. 152 alin. (1) din .
g) supune atenţiei Preşedintelui României observaţiile din considerentele prezentei decizii privitoare la următoarele dispoziţii din proiectul de lege pentru revizuirea Constituţiei: art. 6 alin. (3), art. 52 alin. (3), art. 64 alin. (1) şi alin. (5), art. 71 alin. (2), art. 73 alin. (3) lit. s1), art. 76 alin. (1), art. 87 alin. (1), art. 90, art. 92 alin. (31), art. 95, art. 98 alin. (2), art. 105 alin. (1), art. 107 alin. (4), art. 114 alin. (1), art. 124 alin. (3) şi (4), art. 133 alin. (5), art. 146 lit. a), c), e) şi l), art. 154 alin. (2), art. 155 alin. (1) şi art. II.
h) Cu unanimitate de voturi, a constatat că celelalte prevederi din proiectul de lege pentru revizuirea Constituţiei nu contravin dispoziţiilor constituţionale.

Proiectul de lege are ca obiect de reglementare modificarea şi completarea Constituţiei României, republicată, intervenţiile legislative propuse vizând:

· trecerea la un Parlament unicameral, propunere justificată prin opţiunea exprimată în acest sens de majoritatea cetăţenilor care au participat la referendumul naţional organizat de Preşedintele României la data 22 noiembrie 2009;

· stabilirea unui număr de maximum de 300 de parlamentari;

· modificarea alin. (8) al art. 44, text care în prezent are următoarea redactare: "Averea dobândită licit nu poate fi confiscată. Caracterul licit al dobândirii se prezumă". Propunerea de modificare vizează eliminarea tezei a doua a art. 44 alin. (8), potrivit căreia "Caracterul licit al dobândirii se prezumă."
· modificarea procedurii de suspendare a Preşedintelui României şi restrângerea atribuţiilor Preşedintelui interimar în ceea ce priveşte desemnarea primului-ministru, numirea şi învestirea unui nou Guvern;

· modificarea componenţei şi a structurii Consiliului Superior al Magistraturii, precum şi modul de alegere a preşedintelui şi a membrilor acestuia.


Toate modificările şi completările aduse vizează clarificarea instituţională şi reglementarea unor soluţii de natură să determine cooperarea autorităţilor publice şi eliminarea blocajelor ce ar putea să apară în raporturile dintre ele, ţinând seama, îndeosebi, de jurisprudenţa Curţii Constituţionale exprimată în ultimii ani ca urmare a conflictelor juridice de natură constituţională pe care le-a soluţionat.
În conformitate cu  prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a analizat proiectul de lege pe parcursul a mai multor şedinţe, dezbaterile finalizându-se în şedinţa din 17 aprilie 2012.

Cu prilejul dezbaterilor, membrii Comisiei au analizat şi prevederile Deciziei Curţii Constituţionale nr.799 din 17 iunie 2011, publicată în Monitorul Oficialal României, Partea I, nr. 440 din 23 iunie 2011.
La lucrările Comisiei au participat, în calitate de invitaţi, domnul Dinu Claudiu Constantin – consilier de stat, domnul Ştefan Deaconu din partea Administraţiei Prezidenţiale, domnul Gheorghe Iancu, Avocatul Poporului, domnul Valer Dorneanu, vicepreşedinte al Avocatului Poporului, domnul Ionel Oprea, vicepreşedinte al Avocatului Poporului, doamna judecător Corina Voicu – director, doamna judecător Andreea Uzlău şi domnul judecător Constantin Nicolae, din partea Consiliului Superior al Magistraturii, doamna Mona Pivniceru, din partea Autorităţii Electorale Permanente, doamna Ana Maria Pătru, preşedinte al Autorităţii Electorale Permanente, domnul Marian Muhuleţ, vicepreşedintele Autorităţii Electorale Permanente, domnul Cristian Leahu, director în cadrul  Autorităţii Electorale Permanente, domnul Dragoş Iliescu, preşedintele Consiliului Legislativ, domnul Nicolae Turcu, preşedinte al secţiei de drept privat din Consiliul Legislativ, domnul Buda Marian, judecător la Înalta Curte de Casaţie şi Justiţie, domnul Valentin Adrian Iliescu – şef departament Relaţia cu Parlamentul.
Conform listei de prezenţă, pe parcursul dezbaterilor, din numărul total de 23 membri ai Comisiei juridice, de disciplină şi imunităţi au participat la dezbateri 12 deputaţi. 
Conform dispoziţiilor art. 151 din Constituţia României, republicată, (1) Proiectul sau propunerea de revizuire trebuie adoptată de Camera Deputaţilor şi de Senat, cu o majoritate de cel puţin două treimi din numărul membrilor fiecărei Camere.
(2) Dacă prin procedura de mediere nu se ajunge la un acord, Camera Deputaţilor şi Senatul, în şedinţă comună, hotărăsc cu votul a cel puţin trei pătrimi din numărul deputaţilor şi senatorilor.
(3) Revizuirea este definitivă după aprobarea ei prin referendum, organizat în cel mult 30 de zile de la data adoptării proiectului sau a propunerii de revizuire.

Faţă de precizările menţionate mai sus şi în raport de prevederile constituţionale şi de cele cuprinse în Regulamentul Camerei Deputaţilor, republicat, în Regulamentul Senatului, cu modificările şi completările ulterioare, precum şi de cele cuprinse în Regulamentul şedinţelor comune ale Camerei Deputaţilor şi Senatului, în urma examinării iniţiativei legislative şi a opiniilor exprimate de către membrii Comisiei şi de către invitaţi,   s-a hotărât, cu unanimitate de voturi a celor prezenţi, să întocmească raportul iniţial nr. PL-x 492/2011 şi să se supună plenului Camerei Deputaţilor, spre dezbatere şi adoptare, proiectul de Lege privind revizuirea Constituţiei României, cu amendamentele admise, care au fost redate în Anexa I la raportul iniţial. Amendamentele respinse au fost redate în Anexa II.
  În şedinţa din 22 mai 2012, în temeiul dispoziţiilor art.70 din Regulamentul Camerei Deputaţilor, republicat, plenul Camerei Deputaţilor a hotărât retrimiterea proiectului de Lege privind revizuirea Constituţiei României la Comisia juridică, de disciplină şi imunităţi, în vederea unei noi examinări şi depunerii unui nou raport.
 În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au dezbătut solicitarea Biroului permanent în şedinţa din 15 aprilie 2013.

 Din numărul total de 27 deputaţi ai Comisiei juridice, de disciplină şi imunităţi, la dezbaterile proiectului de lege au participat 19 deputaţi.


        În urma dezbaterilor şi a punctelor de vedere exprimate, membrii Comisiei au hotărât, cu unanimitate de voturi, să propună plenului Camerei Deputaţilor ca procedura privind dezbaterea proiectului de Lege privind revizuirea Constituţiei României să continue pe baza raportului iniţial întocmit de Comisia juridică în data de 8 mai 2012, urmând ca plenul Camerei Deputaţilor, în suveranitatea sa, să decidă prin vot, adoptarea sau respingerea proiectului de lege.
Revizuirea Constituţiei României presupune un proces deosebit de important şi complex, iar prin obiectul său de reglementare proiectul de lege se încadrează în categoria legilor constituţionale.

          PREŞEDINTE,                                            SECRETAR,

         Bogdan Liviu CIUCĂ                        Theodor-Cătălin NICOLESCU
      Şef serviciu Nicoleta Grecu

Consilier parlamentar Paul Şerban

